“ไทยไลอ้อนแอร์” ยกเลิกบินชั่วคราว 9 เส้นทาง พร้อมเว้นค่าธรรมเนียมเปลี่ยน-คืนตั๋ว
"ไทยไลอ้อนแอร์" ยกเลิกบินชั่วคราว 9 เส้นทาง พร้อมเว้นค่าธรรมเนียมเปลี่ยน-คืนตั๋ว
19 มี.ค. 2563

สายการบินไทย ไลอ้อน แอร์ แจ้งว่า จากสถานการณ์การแพร่ระบาดของไวรัสโควิด-19 ที่เกิดขึ้นและเพื่อให้สอดคล้องกับมาตรการควบคุมการแพร่ระบาดของโรค สายการบินไทย ไลอ้อน แอร์ จึงขอประกาศมาตรการความช่วยเหลือผู้โดยสารที่ได้รับผลกระทบในครั้งนี้ สามารถเลือกการเปลี่ยนแปลงตามรายละเอียดดังนี้
เที่ยวบินระหว่างประเทศ โดยเที่ยวบินที่ยกเลิกบินชั่วคราว ได้แก่ มุมไบ ตั้งแต่วันที่ 15 มี.ค. 63 เป็นต้นไปอย่างไม่มีกำหนด
จีน ตั้งแต่วันที่ 16-31 มี.ค.63
ญี่ปุ่น ตั้งแต่วันที่ 16-31 มี.ค.63
สิงคโปร์ ตั้งแต่วันที่ 17 -31 มี.ค.63
ฮานอย ตั้งแต่วันที่ 18-31 มี.ค.63
ไทเป ตั้งแต่วันที่ 19 มี.ค.-30 เม.ย.63
โคลอมโบ ตั้งแต่วันที่ 19 มี.ค.63 เป็นต้นไปอย่างไม่มีกำหนด
บาหลี ตั้งแต่วันที่ 20 มี.ค.-30 เม.ย.63
จาการ์ตา ตั้งแต่วันที่ 20 มี.ค.-30 เม.ย.63
สำหรับผู้โดยสารที่สำรองนั่งก่อนและ/หรือวันที่ 12 มี.ค. 63 และมีการเดินทางระหว่างวันที่ 12 มี.ค.-30 เม.ย.63
สำหรับเที่ยวบินภายในประเทศ สำหรับผู้โดยสารที่มีกำหนดการเดินทางระหว่างวันที่ 13-15 เม.ย. 63 ดังนี้
กรณีการจองผ่านตัวแทนจำหน่าย หรือตัวแทนการท่องเที่ยวออนไลน์จะต้องดำเนินการผ่านตัวแทนที่ทำการจองเท่านั้นเงื่อนไขเป็นไปตามที่สายการบินกำหนด
สำหรับผู้โดยสารที่ได้รับผลกระทบจากการยกเลิกเส้นทางบินดังกล่าว จะได้รับการแจ้งผ่านทางอีเมลหรือ SMS โดยตรง หากผู้โดยสารมีความประสงค์ที่จะเปลี่ยนแปลงวันเดินทางตามรายละเอียดที่แจ้ง สามารถติดต่อสอบถามผ่านช่องทาง Call center ได้ที่เบอร์ 02 529 9999 หรือ เคาน์เตอร์จำหน่ายบัตรโดยสารของสายการบินไทย ไลอ้อน แอร์ประจำท่าอากาศยาน